GiliGold/VAD_KnessetCorpus huggingface dataset:
עודד פורר:
 גם האירוע של החינוך וגם האירוע של הדיור, מחייבים התייחסות מיוחדת
עודד פורר:
 אני לא יודע מה היא ההתייחסות המיוחדת של משרד הקליטה ככל שיש כזו
עודד פורר:
      זאת אומרת, האם חזרנו לשגרה ומבחינתנו אנחנו חוזרים לנתונים של 2021, או לא? לשיטתנו, לא
עודד פורר:
 וככל שלא, אז זה מצריך את אותה התייחסות
עודד פורר:
 זה ילדים במערכת החינוך ואני מרים לכם עכשיו פה דגל, אנחנו נמצאים עכשיו בתחילת יולי, שנת הלימודים תתחיל בספטמבר, ככל שלא יהיה תקציב במובנים האלה, הילדים העולים יקבלו פחות, המשמעות היא קליטה פחות טובה, או עזיבה או התדרדרות לנוער נושר
אהרן גולדשטיין:
אני אומר שאני, בשם המשרד, מסכימה עם כל מילה שאתה אומר
אהרן גולדשטיין:
 לכן אנחנו נמצאים בקשר רציף עם אגף תקציבים, על מנת לפתוח מחדש את דיוני התקציב של המשרד שלנו, כי מה שאתה אומר כאן הוא נכון מאוד והוא לא קשור לחירום בהיבט הזה, כלומר - - -
עודד פורר:
בהחלטת ממשלה 1364, ביצעו הפחתה שאני לא רוצה להגיד אותה באחוזים, אבל הפחתה כמעט בכל משרדי הממשלה, כדי להביא את התקציב הזה
אהרן גולדשטיין:
אז כמובן שזה בידי הממשלה בהקשר הזה, ה- - - עוד לא בידיי, אבל אני כן אומרת שוב, אני חושבת שבתוך מה שנקרא שגרה של חירום, יותר קשה להביא את הממשלה ל- - -, אבל שוב, אלה לא עולמות שלי אלא עולמות של הממשלה
עודד פורר:
אתם קיימתם דיוני תקציב, אני מניח ש - - -
אהרן גולדשטיין:
זה עלה בדיוני התקציב, אבל זה עולה שוב עכשיו כי ברור לנו ואנחנו מציפים את זה בכל צורה שהיא מול אגף התקציבים, שהדיון על התקציב צריך להיפתח
אהרן גולדשטיין:
 משרד העלייה והקליטה חייב תקציב נוסף, כדי לקלוט בצורה מיטבית את העולים שכבר נמצאים פה, אנחנו אומרים את זה כמשרד בצורה ברורה, עוד לפני ההיערכות שלנו לגל עלייה נוסף, שאני מניחה, שבהיבטים של גל עלייה נוסף, יהיה יותר קל לקבל אוזניים פתוחות לדבר הזה
אהרן גולדשטיין:
      אבל אנחנו בהחלט אומרים בצורה ברורה, שאנחנו עסוקים באיך לקלוט בצורה מיטבית את העולים שכבר נמצאים בישראל ובשביל הדבר הזה אנחנו חייבים תקציבים נוספים למשרד
אהרן גולדשטיין:
 ובהקשר הזה, כמובן שגם למשרדים השותפים, ככל שהם יעבירו לנו על זה מידע, נוכל גם לדבר על זה באופן שהוא משותף, אבל אין ספק
עודד פורר:
אנחנו נבקש לפני סוף המושב, לדעת מה עלה בגורל של הדבר הזה, לקראת ספטמבר, כי המשמעות היא שפשוט בחודש ספטמבר, אני עוד לא מדבר בכלל על בעיות הדיור ועל מצוקת הדיור, אין קליטה ראויה לילדים עולים
אהרן גולדשטיין:
אני רק אגיד שוב ולא חלילה כדי לעשות כאן איזו שהיא תחרות, אלא כדי להגיד מהבחינה של איפה הדיונים צריכים להתקיים
אהרן גולדשטיין:
 אנחנו יותר משלשנו את תקציבי החינוך שלנו בשנה האחרונה
אהרן גולדשטיין:
 ההיבטים של מגשרים וההיבטים האחרים, הם לא באמצעות כסף שמשרד העלייה והקליטה מעביר למשרד החינוך, אלא זה תקציב משרד החינוך
אהרן גולדשטיין:
 ההיבטים של המגשרים, של שעות האולפן במהלך שעות היום, אלה לא דיוני התקציב שלנו, כמובן שזה אינטרס שלנו, שאנחנו שותפים לו ותומכים בו לכל דבר ועניין
נתנאל לפידות:
אני רק רוצה לתקן
נתנאל לפידות:
 פשוט מקודם הסתכלתי דרך הטלפון והמספרים היו הפוכים
נתנאל לפידות:
 אז סך יחידות הדיור שהשמשנו זה 533, בפילוח של 278 דירות לדיור הציבור ו-255 דירות לגיל הזהב
נתנאל לפידות:
 מתוכן סך הכול אוכלסו 193, בחלוקה של 108 לדיור הציבורי ו-85 לבתי גיל הזהב
נתנאל לפידות:
 בעצם יש לנו תת ניצול מבחינת הביקוש של העולים
נתנאל לפידות:
 אז זה מצבנו מבחינת המספרים
עודד פורר:
למה יש תת ניצול? אתם יודעים להגיד?
נתנאל לפידות:
משתי סיבות: הסיבה הראשונה זה המיקום
נתנאל לפידות:
 בסוף העולים שהגיעו רוצים לגור בתל אביב והאזור ולא רוצים לגור בפריפריה, בעוד ההיצע הזמין שלנו היה באזורי הפריפריה, הפריפריה העמוקה
נתנאל לפידות:
 הסיבה השנייה, היא שמדובר בדירות ישנות וקטנות, אז הן פחות אטרקטיביות
עודד פורר:
חבר הכנסת אלקין, תרצה להוסיף משהו לפני שאני מסכם?
שלומית אבינח:
יש לך מה להגיד שמעון?
שמעון בן-שלמה:
שומר על זכות השתיקה
מעוז ביגון:
אני מכיר את הנהלים, שאתה עוקב אחרי דיונים בשביל שאיך אומרים, זה יתבצע בסופו של דבר
מעוז ביגון:
 אז הערה בהקשר לדיון הקודם, אולפנים לרואי חשבון ולעורכי דין, היו במשך הרבה שנים אצלנו במשרד, עד לא מזמן
מעוז ביגון:
 ברגע שתתקיים דרישה לכך, יש לנו קורסים מובנים ומוכנים ואנחנו יכולים להרים את הכפפה
מעוז ביגון:
 זו רק הערה לדיון הקודם, כי אני יודע שיהיה על כך דיוני המשך
זאב אלקין:
אני רק אגיד משהו כללי
זאב אלקין:
 יש פה מערך שלהם שנבנה לפני יותר משנה, עם תחילת המלחמה, שהוא כולו די מתפרק
זאב אלקין:
 אז דיברנו פה הרבה על מענק הסתגלות מיוחד, שבוטל
זאב אלקין:
 דיברנו על נוהל עליית חירום, שמתבטל בימים אלה
זאב אלקין:
 וגם כל המעטפת של הסיוע, גם היא, כמו שאתה אומר, אם לא תהיה הארכה רשמית בצורה מסודרת, בסוף לא יהיה לה תקציב והכל ייעצר
זאב אלקין:
 אז יש פה איזה שהוא חוסר הבנה מוחלט באשר למה שקורה
זאב אלקין:
 אגב, ברור לי לגמרי גם למה הדיון היה חסוי, כי אם יתפרסם שהממשלה מאריכה שאכן יש פוטנציאל לעלייה גדולה, אז אי אפשר יהיה להסביר את הצעדים האלה
עודד פורר:
טוב, לסיכום
עודד פורר:
 אני כבר אומר, יש פוטנציאל ענק לעלייה גדולה
עודד פורר:
 גם אפילו בלי שתמצו את הפוטנציאל, אתם תהיו בגל עלייה יותר גדול ממה שהכרתם בשנים עברו, מה שמחייב פה את הארכת החלטת הממשלה הזאת
עודד פורר:
 אנחנו נקיים פה דיון, שנוכחות אגף התקציבים בו היא חשובה וקריטית, אבל אני אומר אגב גם למשרד הקליטה, עמדתכם בעניין הזה היא משמעותית
עודד פורר:
 So Far היא נשמעת כמו עמדה שאומרת: ״חזרנו לשגרה, ביטלנו, ביטלנו, ביטלנו, ביטלנו, ביטלנו״
עודד פורר:
 אז אני רוצה להבין מה קורה בהיבט הזה
עודד פורר:
 אני חייב לסיים את הדיון הזה לפני השעה 11:00, אנחנו נקיים דיון מעקב לפני סוף המושב
עודד פורר:
 תעשו בבקשה כל משרדי הממשלה, את עבודת ההכנה המתאימה
עודד פורר:
      תודה
עודד פורר:
אני מתכבד לפתוח את ישיבת ועדת עלייה, קליטה ותפוצות בנושא אתגרים של אנשי עסקים עולים חדשים בקליטה ובהשקעה בישראל
עודד פורר:
 אני רק אציין שבדיון הקודם טענתי שמשרד החינוך לא הגיע וכעסתי עליהם, אז הם הגיעו פשוט באיחור כי הייתה תאונה בכביש 6, אז עדיין נבקש שיתייחסו להערות שעלו פה בדיון הקודם למשרד החינוך
עודד פורר:
      אני רוצה לפתוח את הדיון לאור גל העלייה שאנחנו חווים כרגע, בעיקר ממדינות רוסיה, אוקראינה, בלרוס
עודד פורר:
 לנוכח העלייה של עשרות אלפי עולים חדשים בשנה האחרונה, שמבקשים להעביר את עיסוקיהם לישראל
עודד פורר:
 במסגרת קליטת העלייה תמיד כולם מדברים על תעסוקה, אבל תעסוקה זה גם עסק, ומי שהיה עצמאי והיה לו עסק, או שיש לו עסק עדיין מעבר לים, המשימה שלנו היא באמת לאפשר לו לפתוח את העסק כאן ולפתח אותו כאן, בסוף זה חלק מהאתגר הגדול שלנו, והיכולת שלנו להוביל לצמיחה כלכלית
עודד פורר:
      נוכח כל הקשיים, שחלקם גם ייחודיים לעלייה שמתגבשת בשנה האחרונה, בין אם זה העברת כספים בפורמטים כאלה ואחרים, אז בהחלט הדיון הזה הוא דיון ראוי
עודד פורר:
 צריך לציין שבתוך כך גם יש הרבה מאוד סיוע של משרד העלייה והקליטה, שנותן לעסקים קטנים ברצון להצמיח אותם, והרבה פעמים יש גם חוסר נגישות והיכרות של העולים עם השירותים שאפשר וניתן לקבל ממשרד העלייה והקליטה
עודד פורר:
 יש כמובן את נושא הליכי ההכרה בתעודות מקצועיות שזה נושא שאנחנו כבר דנים בו לא פעם ולא פעמיים, וכמו שאמרתי העברת הכספים, אבל בעיקר היכולת לקבל את המידע לגבי הפרטים באיך עושים את זה, איך פונים נכון לבנק, והליווי גם כאן צריך להיות טוב יותר
עודד פורר:
      אני רוצה לפתוח את הדיון, ובפתח הדיון, לפני שאני אתן למשרד הקליטה להתייחס, לאירוס, אני רוצה קצת לשמוע מסביב
עודד פורר:
 אני חושב שגם תוכלי ככה להגיב קצת לדברים שמסביב
עודד פורר:
 אז ראשונת הדוברים סופיה טופולוב לוז, ואחריה אנה משה
סופיה טופולב לוז:
תודה ליו"ר על הדיון הזה החשוב
סופיה טופולב לוז:
 דיברנו על ספורטאים מצטיינים בוועדה שהייתה עכשיו, היום אנחנו מדברים על אנשי עסקים מצטיינים, העולים היזמים, אנשי עסקים, עובדי הייטק, בתחומים אחרים, אקדמאיים, שלא יכולים להשתקע ולהשתלב בכלכלה הישראלית מסיבות שונות
סופיה טופולב לוז:
      סיבה ראשונה שממשיכה לעמוד כמחסום, זה מערכת הבנקים והחוסר יכולת שלה לקיים מדיניות פנימית בשביל לשרת את העולים, ואנחנו ממשיכים לקבל פניות מעולים שאנחנו מעבירים לבנק ישראל
סופיה טופולב לוז:
 עכשיו קיבלנו בשבועות האחרונים 100 פניות חדשות, ממשיכים לקבל אותן
סופיה טופולב לוז:
 היום אנחנו נשמע מהעולים עצמם, אנשי עסקים, ואיזה קשיים היו להם
סופיה טופולב לוז:
 הרבה מהם סביב סיבות פיננסיות ואיך להביא השקעות, איך להשקיע בישראל, איך להעביר כספים
סופיה טופולב לוז:
 אז נשמע מהם, ותודה שוב על הקמה של הדיון הזה
עודד פורר:
 אנה, בבקשה
אנה משה:
בקצרה, שתי הסוגיות שהיינו רוצים לדבר עליהן זה שוב, העברת הכספים
אנה משה:
 בנק ישראל מתייצב ועושה עבודה יפה, אבל לצערי כמו שסופיה אמרה, הבנקים עדיין עונים, והרגע אמרתי את זה במסדרון
שלומית אבינח:
איגוד הבנקים לא כאן
אנה משה:
כן, וזה מצער מאוד כי ביקשנו להזמין את הבנקים, והם לא רואים לנכון, לצערי זה פשוט לא מעניין אותם
אנה משה:
 אנחנו מקבלים תשובות כמו – בגלל סנקציות רוסיה לא תוכלו להעביר את הכסף שלכם עדיין
אנה משה:
 יש מדיניות, יש מכתב מבנק ישראל
אנה משה:
 אין אכיפה
אנה משה:
 צר לי לומר, אין אכיפה
אנה משה:
 זה לא מעניין אף אחד
אנה משה:
 אני לא יודעת מה צריך לקרות, אולי הבנקים צריכים לקבל קנסות כדי שיאכפו את המדיניות, זה אחד
אנה משה:
     שתיים, הנושא השני שהיינו רוצים לדבר עליו זה השקיפות של המערכת העסקית הישראלית לעולים החדשים, וגם פה מידע הוא לדעתי האתגר המרכזי
אנה משה:
 תודה
עודד פורר:
 דניאל לוין
דניאל לוין:
כן, בוקר טוב
דניאל לוין:
 אנחנו כקבוצה קטנה החלטנו שנשתתף בעבודה ביחד עם הכנסת, ביחד עם אנה משה, כדי לנסות לשנות את הדברים
דניאל לוין:
 באמת לשנות, לא רק לדבר עליהם, אבל לקחת ולשנות
דניאל לוין:
 בגלל זה קבוצה של 8-10 אנשים מכל מיני מקצועות שונים, עולים חדשים שגם עדיין לא דוברי עברית, ואם אתם תרשו לנו להמשיך את העבודה המשותפת, אנחנו ניקח על עצמנו את כל מה שתגידו לנו כדי לעזור לקבל תוצאות, ולא רק להראות תהליך
דניאל לוין:
      אז אני ברשותך אבקש לתת מילה לאנשים פה שלא מדברים עברית, אבל יש להם כל מיני בעיות
עודד פורר:
כולם מדברים אנגלית?
עודד פורר:
שידברו באנגלית
דניאל לוין:
אוקיי, תודה רבה
שלומית אבינח:
שיתמקדו בבעיות ובקשיים
עודד פורר:
(מדבר באנגלית, להלן תרגום חופשי)     אתה תדבר בקצרה על הבעיות, על הקשיים, בנקודות קצרות, כי אין לנו מספיק זמן
עודד פורר:
 תגיד לנו מה בדיוק אתה מבקש מהוועדה של משרד העלייה והקליטה
קריאה:
(מדבר באנגלית, להלן תרגום חופשי)     טוב, זה לא רק בעיות
קריאה:
 לחלק מהאנשים פה יש פתרונות והצעות לפתרונות
עודד פורר:
(מדבר באנגלית, להלן תרגום חופשי)     אוקיי, בבקשה
עודד פורר:
 מי הראשון? שם, בבקשה
אולג מוסיאז':
(מדבר באנגלית, להלן תרגום חופשי)     שלום, שמי אולג מוסיאז'
אולג מוסיאז':
 אני אשמח לספר לכם על מייסדי חברות הזנק שבאים לישראל
אולג מוסיאז':
 למעשה, אני מודע למאות מייסדי חברות הזנק שכאן, למה הם כאן? ראשית, בגלל שהם יהודים, שנית בגלל שהם מודעים לזה שישראל היא אומת סטארט-אפ
אולג מוסיאז':
 אבל במציאות, אומת סטארט-אפ היא מאוד סגורה לזרים
אולג מוסיאז':
 כלומר, זה די ברור שאם אתה לא חבר בקהילה, בחברה הזאת, אם אתה לא בוגר הטכניון או אוניברסיטת תל אביב, אם לא שירַתָּ ביחידת 8200 - אין לך מספיק קשרים
אולג מוסיאז':
 ולמעשה, משקיעים לא רואים אותך
אולג מוסיאז':
 וזה ברור שישראל נמצאת בטופ מבחינת הון אנושי, ומייסדי חברות הזנק מחפשים כסף, קודם כל
אולג מוסיאז':
 והם באים לכאן כדי לגייס כסף, אבל למעשה הם מוזנחים
אולג מוסיאז':
 אני לא מכיר שום מקרה שבו מהגר חדש מצליח לגייס כספים כאן
אולג מוסיאז':
 האם זה יכול להיעשות?     אני חושב שאנחנו לא יכולים ללחוץ על משקיעים ישראליים או בינלאומיים להשקיע כאן כסף, אבל אנחנו יכולים לגרום להם להיות מודעים לאותם מאות של חברת הזנק שמגיעות לפה
אולג מוסיאז':
 ומה כן יכול להיעשות, ומה אני עושה בעצמי? כבר היו לי פגישות שבוע שעבר עבור אותן חברות הזנק, והולך להיות לי אירוע גדול בסתיו
אולג מוסיאז':
 אבל, אם לא יהיה לי שותף מקומי זה יהיה לי מאוד קשה למשוך משקיעים
אולג מוסיאז':
 אז אני מציע פתרון שיכול להיעשות במשותף עם רשות החדשנות של ישראל או כל שותף בולט אחר, שיכול למשוך משקיעים לראות את חברות ההזנק הללו
אולג מוסיאז':
 זה הכל
עודד פורר:
(מדבר באנגלית, להלן תרגום חופשי)     תודה
עודד פורר:
 מי הבא? שם, בבקשה
לודמילה וינוגרד:
(מדברת באנגלית, להלן תרגום חופשי)     שמי לודמילה וינוגרד
לודמילה וינוגרד:
 אני המנכ"לית של "Everal", שזו חברת אומנות
לודמילה וינוגרד:
 החברה היא ממוקדת חברה
לודמילה וינוגרד:
 ומה שאנחנו עשינו ברוסיה זה המשימה, שהיא מוקדשת להפיכת העכשווי נגיש לכולם, שיכול להיות מאוד חשוב ויכול לשרת את הציבור בישראל
לודמילה וינוגרד:
 למרות זאת, נתקלנו בשתי בעיות
לודמילה וינוגרד:
 דבר ראשון זה הכספים הממשלתיים
לודמילה וינוגרד:
 אז כשהלכנו למשרד העלייה והקליטה, אין תהליך מעבר למצטרפים חדשים על מנת לקבל את עזרת המשרד, אם יש לך את עסק בר-קיימא וממוקד חברה
לודמילה וינוגרד:
 ודבר שני זה הבעיה עם הדרכונים
לודמילה וינוגרד:
 אז אני בתור בעלים של החברה שמתמודדת עם אומנות מודרנית, אני מסורה לטיולים בעולם, אבל אני לא יכולה, לאור העובדה הזאת, להנפיק דרכון
לודמילה וינוגרד:
 שזה באמת מאוד מצמצם את היכולת שלי ליצור קשר עם העולם הזר ולמשוך אמנים חדשניים ומודרניים, מוסדות בינלאומיים
עודד פורר:
(מדבר באנגלית, להלן תרגום חופשי)   מתי עשית עלייה?
לודמילה וינוגרד:
(מדברת באנגלית, להלן תרגום חופשי)     עלייה עשיתי באוגוסט שנה שעברה
עודד פורר:
(מדבר באנגלית, להלן תרגום חופשי)     אז יכולת לקבל דרכון
לודמילה וינוגרד:
(מדברת באנגלית, להלן תרגום חופשי)     היה לי דרכון לשנה אחת, ואז כשניסיתי לחדש אותו, הם אמרו לי שאני מטיילת יותר מידי ובגלל זה אני לא יכולה לקבל אותו
לודמילה וינוגרד:
 זה מה שאני מדברת עליו, זה משהו שסוגר את המדינה מ - - -
עודד פורר:
(מדבר באנגלית, להלן תרגום חופשי)     אבל הראית להם שמרכז החיים שלך זה בישראל? איפה את גרה בישראל?
לודמילה וינוגרד:
(מדברת באנגלית, להלן תרגום חופשי)     ברמת אביב
עודד פורר:
(מדבר באנגלית, להלן תרגום חופשי)     אז אם יש לך בית כאן, האם הראית להם שאת בעצם גרה בישראל?
לודמילה וינוגרד:
(מדברת באנגלית, להלן תרגום חופשי)     הראיתי להם את חוזה הדירה
לודמילה וינוגרד:
 החברה, הם לא היו מעוניינים בזה, ואמרתי להם - - -
עודד פורר:
(מדבר באנגלית, להלן תרגום חופשי)     המשפחה שלך כאן?
לודמילה וינוגרד:
(מדברת באנגלית, להלן תרגום חופשי)     כן, בדיוק
לודמילה וינוגרד:
 שני ילדים ובעלי
עודד פורר:
(מדבר באנגלית, להלן תרגום חופשי)     והילדים שלך, לאיזה בית ספר הם הולכים?
לודמילה וינוגרד:
(מדברת באנגלית, להלן תרגום חופשי)     אחד בגן והשני בבית הספר
דניאל לוין:
(מדבר באנגלית, להלן תרגום חופשי)     בעלה לא מטייל איתה כי הוא נשאר עם הילדים
עודד פורר:
רשות האוכלוסין – היא אומרת שהשתקעה בישראל; אמרתם בוועדת הפנים שאתם בודקים את ההשתקעות לא על פי ימים, אלא אתם בודקים אותה בהתאם לדברים
עודד פורר:
 כששאלנו במפורשות אם יש ילדים, אם יש זה, האם נותנים דרכון? אמרו כן
נטלי אור חן:
אז ככה, בשנה הראשונה של העלייה, מי שעולה מחויב להיות 75% מהזמן בישראל
עודד פורר:
 לא זה לא מה שאמרתם
נטלי אור חן:
זה הנוהל
עודד פורר:
זה לא מה שהצגתם בוועדת הפנים
נטלי אור חן:
מעבר לזה, אם יש איזשהם דברים מיוחדים, אפשר להעלות פנייה מיוחדת לשר הפנים
עודד פורר:
סליחה, גברתי
עודד פורר:
 שאלנו בוועדת הפנים בדיון על חוק הדרכונים, בעניין הזה אין בכלל שאלה
עודד פורר:
 זה עלה בצורה הכי ברורה
עודד פורר:
 האם מרכז החיים נבדק רק לפי מספר ימים, ונאמר מפורשות לכל חברי הכנסת בוועדה
עודד פורר:
 אחת מהשתיים, או שפה את לא אומרת אמת, או ששם לא אמרו אמת
עודד פורר:
 נאמר מפורשות – בדיקת מרכז החיים לא מתבצעת רק על פי ימים, היא מתבצעת בהתאם לדברים האחרים
עודד פורר:
 ובדיוק אגב, זאת הדוגמה שנתנו
ולדימיר בליאק:
המבחן המהותי גם ברשות המיסים
עודד פורר:
 שאלנו האם הילדים חיים פה, האם זה
עודד פורר:
 כי יש אנשים שהם אנשי עסקים, אומרים לא
עודד פורר:
 אם רואים שיש ילדים שהולכים לבית ספר, אם רואים שיש פה דירה
עודד פורר:
 ברור שהיא גרה פה
עודד פורר:
 נוסעים הרבה, מה לעשות? אנחנו לא חיים, מדינת ישראל לא הופכת למקום שסוגרים אותו
נטלי אור חן:
אז אמרתי שהבקשה הזו עולה למטה, ובמטה בוחנים את זה
נטלי אור חן:
 אני לא יודעת אם היא הגישה בקשה פרטנית
עודד פורר:
השאלה אם מישהו בכלל הציע לה את האופציה הזאת באופן יזום
נטלי אור חן:
אני לא יודעת
נטלי אור חן:
 אפשר לשאול אותה
עודד פורר:
(מדבר באנגלית, להלן תרגום חופשי)     מישהו אמר לך שאת יכולה לבקש משהו בשביל לקבל דרכון?
לודמילה וינוגרד:
(מדברת באנגלית, להלן תרגום חופשי)     אני רק הלכתי לפי - - -
עודד פורר:
(מדבר באנגלית, להלן תרגום חופשי)     וקיבלת תשובה שאת יכולה לקבל?
לודמילה וינוגרד:
(מדברת באנגלית, להלן תרגום חופשי)     כן
עודד פורר:
(מדבר באנגלית, להלן תרגום חופשי)     זה לא מתקבל על הדעת
עודד פורר:
 זה לא חוקי, זה מנוגד לתקנות של משרד הפנים עצמו
עודד פורר:
 ואני מבקש ממך בבקשה, תשלחי לנו את כל הפרטים אודות הבקשה שלך
עודד פורר:
     (חוזר לדבר בשפה העברית)     ואני מבקש מרשות האוכלוסין להבהיר בכל בקשה של דרכון, ובנהלים, ואני מבקש גם להוציא בעניין הזה מכתב לשר, שמבחן ההשתקעות אינו רק ימים, אלא בדיוק כפי שנאמר בוועדת הפנים, ושאנחנו מבקשים לבהיר את זה לעולים
עודד פורר:
 סליחה?
נטלי אור חן:
אמרתי לא, אני לא יודעת מה נאמר בוועדה
עודד פורר:
אז אני אומר זה נאמר, אגב, אלה גם הכללים
עודד פורר:
 אלה הכללים
עודד פורר:
 בודקים את ההשתקעות
עודד פורר:
 מבחן הימים הוא אחד המבחנים
עודד פורר:
 לכן אני מבקש, אני אפנה בעניין הזה גם לשר ואת הפנייה הזאת אני מבקש באופן פרטני
עודד פורר:
 תודה לך לודמילה
עודד פורר:
     דוד פלג?
דוד פתל:
כן, שלום
דוד פתל:
שמי דוד פלג, אני נציג של קהילה של אנשים מרוסיה ואוקראינה עם הייטק
דוד פתל:
 יש לנו כמעט 2000 אנשים בקהילה שלנו, ואם אני יכול להמשיך באנגלית זה יותר טוב, כי אני גם תושב חוזר
דוד פתל:
      (מדבר באנגלית, להלן תרגום חופשי)     הנקודה שלי היא שבשנות ה-90 הייתה עלייה לישראל
דוד פתל:
 האנשים שבאו מברית המועצות לשעבר, הייתה להם השפעה רבה על הפיתוח של ההיי-טק הישראלי, והרבה אנשים בישראל, בהיי-טק, הם אלה שבאו ממדינות ברית המועצות לשעבר
דוד פתל:
 המצב יכול להיות קרוב לזה
דוד פתל:
 אנחנו יכולים לעשות עוד צעד ענקי לגדול, כולל העובדה שיש לנו בעיות בהיי-טק, והוא שהממשלה צריכה לעשות כמה שאפשר עבור אותם אנשים שהם מושכלים, מקצוענים, הם רקעים טובים, לתת להם אפשרויות להתפתח
דוד פתל:
 לקבל את העבודה יותר בקלות
דוד פתל:
 זה מאוד קשה לאנשים עם רקע כזה לקבל עבודה
דוד פתל:
 זה מאוד קשה
דוד פתל:
 ולרבים מהם יש בעיות עם הכשרה יתר על המידה
דוד פתל:
 הם מוכשרים יתר על המידה כי חברות ישראליות לא מוכנות לתת להם עבודות, כי זה קל יותר להעסיק מישהו שיש לו ניסיון בישראל
דוד פתל:
 אבל, אולי אם לאנשים יש התאמה לתפקיד, חברות יכולות לקבל פריבילגיות אם הם יעסיקו אנשים ממדינות אלה בהיי-טק
דוד פתל:
 אולי פחות מיסים וכדומה
דוד פתל:
 זה הדבר הראשון
דוד פתל:
     והדבר השני הוא הנושא של משיכת משקיעים
דוד פתל:
 זה מאוד חשוב, כמו שהוזכר קודם
דוד פתל:
 אולי יכולות להיות קרנות מיוחדות, ארגון מיוחד שעוזר למשוף משקיעים למדינות האלה
דוד פתל:
 גם בקהילה שלנו יש מאות אנשים שצריכים משקיעים אבל יש להם בעיות כי הם חדשים, עולים חדשים, תושבים חוזרים, וזו בעיה
דוד פתל:
 אם יכול להיות איזשהו ארגון מיוחד שיעזור לאנשים האלה, ואולי אם יהיו קרנות, כספים עבורם, זה יכול מאוד לעזור גם
עודד פורר:
אני רוצה לפנות לסוכנות היהודית בזום
עודד פורר:
 אסיה ציירסקי
אסיה ציירסקי:
כן, כן אני כאן, סליחה
אסיה ציירסקי:
 אני פשוט בכבישים, אני מתנצלת
אסיה ציירסקי:
 4 שעות ניסיתי להגיע אליכם ולא הצלחתי בסוף, באותו כביש 6
אסיה ציירסקי:
 אז לסוכנות היהודית אני גם אשמח בהמשך אם תוכלו לעזור לי להיות בקשר גם עם לודמילה, כי גם שם זה יכול להיות רלוונטי
אסיה ציירסקי:
 לסוכנות היהודית יש חברת בת, בשם ספארק איי אל
אסיה ציירסקי:
 זה בעצם פלטפורמה חברתית, גם למתן הלוואות ללא ריבית כמובן לעולים, לעסקים חברתיים, לעסקים קטנים, בדגש גם על פיתוח פריפריה
אסיה ציירסקי:
 ובאמת אנחנו נבדוק כל נושא לעניין, אבל בעצם החברה מאוד מעוניינת לעזור למקסימום עולים חדשים, שמעוניינים לפתוח עסקים במגוון תחומים, ועוד פעם גם בדגש על חברתי, אז בגלל זה הזכרתי את לודמילה כי זה מאוד יכול להתאים
אסיה ציירסקי:
     אז זה בעצם סוג העזרה שאנחנו נשמח להעניק, לגשר ולבדוק כל נושא, ואני מקווה גם בפועל לעזור גם אם זה בהלוואות מאוד נוחות
עודד פורר:
איך נקראת החברה? Spark? עם K?
אסיה ציירסקי:
Spark
אסיה ציירסקי:
il
ולדימיר בליאק:
אז בעצם היא פועלת כמו קרן?
אסיה ציירסקי:
במסמך שהגשתי לוועדה לקראת הישיבה, אז קצת פירטתי על החברה
אסיה ציירסקי:
 אני כמובן אשמח לספק עוד חומרים, אבל שלחתי לכם מסמך
עודד פורר:
 איוון רוז'נסקי
איוון רוז'נסקי:
שלום, שמי איוון רוז'נסקי, עליתי לפני שנה וסיימתי רק אולפן א' ואם אפשר לדבר אנגלית זה יהיה יותר טוב
איוון רוז'נסקי:
      (מדבר באנגלית, להלן תרגום חופשי)     אז שנה שעברה, בגלל הדיקטטורה של פוטין, הגעתי לישראל
איוון רוז'נסקי:
 אני הייתי מנהל הנדסה בשמונה השנים האחרונות ברוסיה, והתחלתי פה
איוון רוז'נסקי:
 אני גם בעמותה שעוזרת לנערים שהגיעו בשנה שעברה מרוסיה, אוקראינה ולברוס
איוון רוז'נסקי:
 וגם אני משתתף בעוד עמותה שעוזרת לכל האנשים בישראל
איוון רוז'נסקי:
 ואני יודע על עשרות יוזמות חברתיות חדשות של עולים חדשים
איוון רוז'נסקי:
 כשאני הקמתי את העמותה הבנתי שזה ממש קשה, זה הרבה בירוקרטיה וזה לא ברור איך אתה יכול לקבל עזרה מהממשלה ומהרשויות
איוון רוז'נסקי:
 אז ההצעה שלי היא, אם אפשר להקים קבוצת עבודה בכנסת ולעזור לעולים חדשים עם היוזמות החברתיות שלהם בישראל, זה יהיה מעולה לכולנו
איוון רוז'נסקי:
 לעולים חדשים, הם יוכלו לקבל עבודה, עם יכולים להעניק עבודה לעשרות, מאות מהעולים החדשים, וגם לישראל
איוון רוז'נסקי:
 כי אני הבטחתי שאנחנו עושים דברים טובים
עודד פורר:
(מדבר באנגלית, להלן תרגום חופשי)     תודה רבה
עודד פורר:
 אלה – אלמירה לוגינה
דניאל לוין:
(מדבר באנגלית, להלן תרגום חופשי)     ברשותך, האנגלית שלה – היא טובה מספיק אבל היא לא מרגישה בנוח לדבר אנגלית
דניאל לוין:
 אז אני אתרגם מרוסית אם אדוני מסכים
עודד פורר:
(מדבר באנגלית, להלן תרגום חופשי)     אוקיי, בבקשה בקצרה
דניאל לוין:
(מדבר באנגלית, להלן תרגום חופשי)     בהחלט
אלמירה לוגינה:
(מדברת ברוסית, דבריה מתורגמים סימולטנית ע"י דניאל לוין)     בוקר טוב, אני בוגרת - - - קיבלתי את התארים שלי במוסקבה, והקמתי 21 קליניקות רפואיות ברוסיה
אלמירה לוגינה:
 אני הייתי על שער של מגזין של אחד אנשי העסקים הכי מוצלחים
אלמירה לוגינה:
     לפני שנה עברתי לארץ עם המשפחה שלי והקמתי אגודה של אנשי עסקים שבאו מרוסיה
אלמירה לוגינה:
 אני הייתי רוצה לספר על שתי בעיות, שאנשי העסקים מרוסיה נתקלים בהן
אלמירה לוגינה:
 האנשים - - - עוזבים את הארץ, והנה בגלל זה אני אסביר לכם למה
אלמירה לוגינה:
 הבעיה הראשונה והעיקרית שזה בנקים, ואני אתן לכם כמה דוגמאות
אלמירה לוגינה:
      (המשך התרגום הסימולטני של דבריה מרוסית לעברית – ע"י אנה משה)     הבן אדם שבנה שפת תכנות הוא בן אדם מאוד מפורסם, מדען מפורסם בינלאומי
אלמירה לוגינה:
 ארבעה חודשים הוא ניסה לפתוח בבנק לאומי חשבון
אלמירה לוגינה:
 לאחר שהביא את המסמך האחרון שביקש הבנק, הבנק אמר שאת כל המסמכים הקודמים הוא איבד
אלמירה לוגינה:
 האדם הזה עזב ללונדון
אלמירה לוגינה:
 ביום אחד פתחו לו חשבון, העביר לשם את כל הכסף, קיבל ויזה של אנשים מוכשרים, כאילו אנשי מדע מוכשרים
עודד פורר:
מעניין אם הוא היה עם מבטא באנגלית, הוא היה מקבל את אותו יחס מהבנק
אנה משה:
ברור שלא
אנה משה:
 אותי שאלו – בשיחה עם אחד הבנקים – כמה שנים אני בארץ, רק כי שמי אנה
אלמירה לוגינה:
(מדברת ברוסית, דבריה מתורגמים סימולטנית ע"י אנה משה)     אם הבנק היה עושה קומפליינס לפי קריטריונים מוגדרים, הסיטואציה הייתה אחרת
אלמירה לוגינה:
      בעיה שנייה שנתקלים בה עולים, אין תוכנית אמיתית של אינטגרציה באקו סיסטם הקיים
אלמירה לוגינה:
 יש כל מיני מיטאפים, יש אסקלרטורים, אבל אין תוכנית אמיתית לשילוב בביזנסים קיימים
אלמירה לוגינה:
 כלומר, ביזנס שמגיע ורוצה להגיע לפה, אין משהו שישלב אותו באקו סיסטם הישראלי
אלמירה לוגינה:
 יש כזאת תוכנית לביזנס ישראלי שרוצה להגיע לשווקים בינלאומיים
אלמירה לוגינה:
 את התוכנית הזאת ייצר משרד האוצר, זה מחלקת ייצור
עודד פורר:
מכון הייצור לא הזמנו אותם?
אלמירה לוגינה:
(מדברת ברוסית, דבריה מתורגמים סימולטנית ע"י אנה משה)     אני רוצה לתת כמה דוגמאות לאנשים שיש להם עסקים שעובדים יותר מעשר שנים בארצות חבר העמים לשעבר, הם רוצים להגיע לישראל, הם רוצים לבסס פה את העסק, הם רוצים לשלם פה מיסים
אלמירה לוגינה:
 האדם הראשון שלא ניתן לנקוב בשמו, האדם הזה היה הבעלים של 320 בתי קולנוע ברחבי רוסיה, לחברה הזאת קוראים פריימרזל
אלמירה לוגינה:
      האיש הזה רוצה להשקיע את הכסף שלו
אלמירה לוגינה:
 עד עכשיו ארבעה חודשים, הוא מדבר עם עיריית בת ים, הוא מדבר עם מנהלים של מרכזים שונים, אבל עד עכשיו הוא לא מצליח לבוא ולראות את הנדל"ן שעליו הוא יכול להקים
אלמירה לוגינה:
 לא נותנים לו לבוא ולראות את המקום
עודד פורר:
מה זאת אומרת לא נותנים לו לבוא ולראות?
אנה משה:
לא נפגשים, לא מכבדים
אנה משה:
 אם אתה מדבר רוסית ואתה עולה חדש, זה לא מעניין אותם
אנה משה:
 אף אחד לא מעניין אותו, מתייחסים אליך כאל סוג ב'
אלמירה לוגינה:
(מדברת ברוסית, דבריה מתורגמים סימולטנית ע"י אנה משה)     לאיש הזה יש מלכ"ר בנוסף
אלמירה לוגינה:
 הוא עובד עם בריטניה - - -
אנה משה:
היא מבקשת דבר אחרון
אלמירה לוגינה:
(מדברת ברוסית, דבריה מתורגמים סימולטנית ע"י אנה משה)     ב-2022 הגיעו הרבה מאוד אנשים שרוצים לייצר פה מקומות עבודה, ולעבוד ולשלם פה מיסים
אלמירה לוגינה:
 צריך לייצר תוכנית אמיתית ורצינית של אינטגרציה, של עסקים קיימים באקו סיסטם הישראלי
אלמירה לוגינה:
 כדי לעשות את התוכנית הזאת אנחנו לא מבקשים משאבים, יש הרבה מאוד אנשים שיתנדבו, כולל כמובן גם אנחנו, לעזור
דניאל לוין:
ברשותך, כן
דניאל לוין:
 הקבוצה שלנו, כל אחד ראש הקבוצה אם אפשר להגיד, אנחנו מוכנים לעשות הכל בעצמנו
דניאל לוין:
 אנחנו רק צריכים את הגב שלכם, שזה יהיה, אם אפשר להגיד על הלוגו שלכם
דניאל לוין:
 ככה אנחנו נוכל להתקדם, אנחנו נעשה את כל העבודה, לא מבקשים שום דבר
עודד פורר:
 רגע לפני זה, סליחה
עודד פורר:
 אני רוצה לשמוע מבנק ישראל גם תגובה קצת לדברים שנאמרו כאן
אוריאל לין:
אושרית לין, מהפיקוח על הבנקים
שלומית אבינח:
לא העברתי לכם את המקרים הפרטניים, אז תתייחסו באופן כללי, ולא ל-קיבלתם/לא קיבלתם
אוריאל לין:
בסדר גמור
אוריאל לין:
 אז הקשיים העיקריים שאנחנו מזהים מהפעולות של הפיקוח על הבנקים, זה בעולם פתיחת החשבון ובעולם העברות הכספים מרוסיה לישראל
אוריאל לין:
 אנחנו בשנה וחצי האחרונות מנסים לטפל בכמה מישורים
אוריאל לין:
 גם מול המערכת הבנקאית, וגם במישור שלנו בפיקוח על הבנקים
עודד פורר:
כבר קיימנו על זה, זה לא דיון ראשון הרי
עודד פורר:
 יש הרבה מאוד רצון טוב מצד המפקח על הבנקים, כולל מכתבים שהוא שלח לבנקים, שאני חייב לומר דיי מצפצפים עליכם
עודד פורר:
 אז או שהמפקח על הבנקים הוא גוף בלי שיניים, או שהמפקח על הבנקים אומר אני אשלח מכתב, הם יצפצפו ועולם כמנהגו נוהג
עודד פורר:
 לא סביר שעולה שמגיע לכאן, רוצה לפתוח כאן עסקים, ארבעה חודשים מתקשקש עם פתיחת חשבון בבנק ישראלי, מה שתוך יום אחד במדינה נכשלת אחרת בלונדון, מצליח לעשות את זה
עודד פורר:
 אין לי הגדרה אחרת חוץ מלהגיד שאנחנו מתנהגים כמו מטומטמים, וכל זה נובע ממניעים, סליחה, אני אהיה חד וגס – גזעניים
עודד פורר:
 אין הגדרה אחרת
עודד פורר:
      אם מגיע מישהו עם מבטא רוסי לבנקים, אוטומטית הוא הופך להיות חשוד במדינת ישראל